Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1303

f) a rendkívüli próbák és programok lefolytatásának követelményeit, végrehajtásának módját és dokumentációs feltételeit meghatározza. 6.3.8.0400. A vizsgálatokat jóváhagyott programok alapján kell végrehajtani, melyeket az engedélyes arra felhatalmazott szervezete hagy jóvá. 6.3.8.0500. Bármilyen rendellenes esemény után az engedélyesnek az esemény által érintett rendszerek, rendszerelemek biztonsági funkcióit és funkcionális integritást újra kell igazolnia, a szükséges javító intézkedéseket, beleértve az ellenõrzést, tesztelést, karbantartást és javítást végre kell hajtania. 6.3.8.0600. Amennyiben olyan esemény történt, amely a szivárgásmentességre hatással lehetett, akkor az üzembevétel elõtt a nyomástartó berendezés határát tömörségvizsgálattal kell ellenõrizni. 6.3.8.0700. A nyomástartó berendezések nyomástartó határát tömörségi próbának kell alávetni minden fõ vizsgálati ciklus végén. 6.3.8.0800. Minden nyomástartó berendezésnek és csõvezetéknek gépkönyvvel kell rendelkeznie. A gépkönyvnek tartalmaznia kell az alapvetõ mûszaki és adminisztratív adatokat, melyek az adott nyomástartó berendezést és csõvezetéket jellemzik, és az üzemeltethetõségét igazolják. 6.3.8.0900. Vizsgálat, átalakítás és javítás elvégzését követõen a gépkönyvet aktualizálni kell. 6.3.8.1000. Az engedélyes biztosítja nyomástartó berendezés és csõvezeték vizsgálatainak összes személyi, tárgyi, munkavédelmi, biztonsági és mûszaki feltételét, és az engedélyes képviselõjének a vizsgálaton részt kell vennie. 6.3.8.1100. A nukleáris biztonság szempontjából fontos rendszerek és rendszerelemek integritásra és a funkcionális képességekre vonatkozó rendszeres tesztelését, karbantartását, ellenõrzését és monitorozását úgy kell megtervezni, hogy azok ne jelentsenek indokolatlan kockázatot a munkavállalók számára, és ne csökkentsék jelentõsen a rendszerek rendelkezésre állását. Ahol ez nem megvalósítható, ott igazolt alternatív vagy közvetett módszereket kell meghatározni, és a potenciálisan felderítetlen hibák okozta kockázat kompenzálása céljából intézkedéseket kell bevezetni. 6.3.9. Átalakítások Általános követelmények 6.3.9.0100. Az engedélyes, az átalakításokkal összefüggõ tevékenységek végzését az irányítási rendszerébe illeszkedõ belsõ szabályozásában szabályozza. 6.3.9.0200. Az engedélyes az átalakítások mûszaki és nukleáris biztonsági megfelelõségét, a nukleáris biztonsági követelmények teljesülését független felülvizsgálatok rendszerével biztosítja. 6.3.9.0300. Az átalakítások felügyeletét és az átalakításra vonatkozó egyedi nukleáris biztonsági hatósági elõírások érvényesítését az engedélyes által erre a feladatra létrehozott szervezet, vagy kijelölt munkavállaló látja el. 6.3.9.0400. Az átalakítást a nukleáris biztonsági jelentõsége alapján kategorizálni kell. 6.3.9.0500. Az engedélyes az átalakítások mûszaki és nukleáris biztonsági megfelelõségét, a nukleáris biztonsági követelmények teljesülését az átalakítási kategóriák szerint differenciált eljárások alkalmazásával biztosítja. 6.3.9.0600. Az engedélyes az átalakításokat a nukleáris biztonsági következmények vizsgálatával, az átalakításra vonatkozó következõ követelmények teljesülésének igazolásával hajtja végre:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes